CELEX: 62014CN0317
Language: mt
Date: 2014-07-02 00:00:00
Title: Kawża C-317/14: Rikors ippreżentat fit- 2 ta’ Lulju 2014 – Il-Kummissjoni Ewropea vs Ir-Renju tal-Belġju

8.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 303/28
            
         Rikors ippreżentat fit-2 ta’ Lulju 2014 – Il-Kummissjoni Ewropea vs Ir-Renju tal-Belġju
   (Kawża C-317/14)
   2014/C 303/36
   Lingwa tal-kawża: il-Franċiż
   
      Partijiet
   
   
      Rikorrenti: Il-Kummissjoni Ewropea (rappreżentanti: J. Enegren, D. Martin, aġenti)
   
      Konvenut: Ir-Renju tal-Belġju
   
      Talbiet tar-rikorrenti
   
   
               —
            
            
               tikkonstata li r-Renju tal-Belġju naqas milli jwettaq l-obbligi tiegħu taħt l-Artikolu 45 TFUE u tar-Regolament (UE) Nru 492/2011 tal-Parlament Ewropew u tal-Kunsill, tal-5 ta’ April 2011, dwar il-moviment liberu tal-ħaddiema fi ħdan l-Unjoni (1), billi jeżiġi li, kandidati għal pożizzjonijiet fid-dipartimenti lokali stabbiliti fir-reġjunijiet ta’ lingwa Franċiża jew ta’ lingwa Ġermaniża, li ma għandhomx diplomi jew ċertifikati li juru li huma wettqu l-istudji tagħhom fil-lingwa kkonċernata, għandhom jiksbu ċ-ċertifikat maħruġ mis-SELOR, wara li jkunu għaddew mill-eżami organizzat minn dan l-organu, bħala l-uniku mezz ta’ prova ta’ għarfien lingwistiku sabiex ikollhom aċċess għal dawn il-pożizzjonijiet;
            
         
               —
            
            
               tikkundanna lir-Renju tal-Belġju għall-ispejjeż.
            
         
      Motivi u argumenti prinċipali
   
   Ir-rekwiżit ta’ mezz ta’ prova uniku sabiex jiċċertifika għarfien lingwistiku, stabbilit fil-leġiżlazzjoni Belġjana, bħala kundizzjoni minn qabel għall-aċċess għall-pożizzjonijiet li għandhom jimtlew fid-dipartimenti pubbliċi lokali tar-reġjunijiet ta’ lingwa Franċiża jew ta’ lingwa Ġermaniża, għall-kandidati li ma jirriżultax mid-diplomi tagħhom li wettqu l-istudji tagħhom fil-lingwa kkonċernata, jikkostitwixxi diskriminazzjoni prekluża mill-Artikolu 45 TFUE kif ukoll mir-Regolament (UE) Nruo492/2011.
   
      (1)  ĠU L 141, p. 1